Gordianus III
Marcus Antonius Gordianus a voe impalaer roman eus an 23, pe 29, a viz Here 238, betek ar 25 a viz C'hwevrer, pe a viz Meurzh, 244, dindan an anv Gordianus III. Mab-bihan e oa da Gordianus Iañ, ha niz da Gordianus II, a oa bet kenimpalaerien e 238.

E vuhez

Mab e oa da Junius Balbus, senedour roman, eus Anatolia, ha da Antonia Gordiana, anvet ivez Maetia Faustina, a oa merc'h da Gordianus Iañ ha c'hoar da Gordianus II, impalaerien o-daou e 238, goude un emsavadeg en abeg d'an tailhoù, en Africa.

Dimezet e oa da Furia Sabina Tranquillina, merc'h Timesitheus, prefed ar Pretordi.

Goude mouget an emsavadeg e Kartada gant legad Numidia e voe anvet daou senedour Pupienus ha Balbinus da impalaerien e Roma da dalañ ouzh Maximinus Iañ a oa krog da gerzhout etrezek Italia adalek lez ar stêr Danau gant e soudarded gourdonet mat.
Pobl Roma a c'houlennas e teufe Gordianus III da reiñ skoaz, ha neuze e voe anvet hennezh da Caesar (titl) gant an daou impalaer d'an 22 a viz Ebrel. En hañvezh ar bloaz 238 en-eeun e voe lazhet Pupienus ha Balbinus gant ar Bretorianed, hag anvet Gordianus da impalaer.

E varv ha goude
Pell amzer e voe kredet e oa drouklazhet war-lerc'h e faezhadenn gant prefed ar pretor, Fulup an Arab

Gwelout ivez
Roll an impalaerien roman

Impalaerien roman
Ganedigezhioù 225
Marvioù 244